KURZUS: Gépészeti tervezés alapjai

MODUL: II. modul: Oldható Kötések

10. lecke: Csapszegek, szegek, rögzítőelemek

|  | Tevékenység: Olvassa el a jegyzet 47-52. és 55. oldalán található anyagot. A feldolgozás során a következőkre figyeljen:
| Ábra alapján ismerje fel az egyes kötőelemeket. Tanulja meg, hogy melyik kötőelemet milyen célra alkalmazzák. Adjon választ arra, hogyan készítik elő az összekötendő alkatrészeket hasított szeg alkalmazása esetén. Tanulja meg a kúpos szeg alkalmazásának előnyét. Ismerje fel a különbséget a tengelyhez ill. furathoz alkalmazható axiális rögzítőgyűrűk között.
| Követelmény: A tananyag elsajátítása akkor tekinthető sikeresnek, ha Ön:
| Az egyes elemek ábráihoz hozzá tudja rendelni azok megnevezését. Adott rögzítési feladathoz ki tudja választani a megfelelő rögzítő elemet. Listából ki tudja választani a kúpos szeg alkalmazásának előnyét. Listából ki tudja választani a hasított szeg szerelési módját. Ábra alapján meg tudja különböztetni a tengelyhez, ill. a furathoz alkalmazható axiális rögzítő gyűrűt.
| További információk a tananyaghoz
| Csapszegek
| Az alábbiakban a csapszegek főbb típusainak térhatású ábráit látjuk:
| Az 1., 2. és 3. számmal jelölt alkatrészek fej nélküli csapszegek, a 4. és 5. számúak pedig fejes csapszegek. A 3. számú csapszegen rögzítő gyűrű számára kialakított hornyot látunk. Az 5. számú csapszeg vége menetes.
| A csapszegek jellegre helyes ábráit és elnevezéseit a következő táblázat foglalja össze:
| A csapszegeket leginkább csuklós szerkezetekben használják, amelyre példát az alábbi ábrák mutatnak:
| Szegek
| A szegeket 3 nagy csoportra oszthatjuk:
| hengeres szegek, kúpos szegek, hasított szegek.
| A hengeres szegek típusait az alábbi táblázat szemlélteti, ahol a megnevezések mellett a szegek illesztését is feltüntettük.
| A legkedvezőbb helyzetbiztosítást kúpos szegekkel valósíthatjuk meg.
| A kúpos szegek típusai:
| A kúpos szeg egy alkalmazási lehetőségére mutat példát az alábbi lapozós könyv. Az ábrák egy kilincskerék tengelyre rögzítését mutatják be.
| 1/3
| Gazdaságosan és sokoldalúan használhatók a hengeres szegek különleges kivitelei, a különféle hasított szegek. Ezek jellegzetes típusait a jegyzet 2.27 ábrája szemlélteti.
| Az alábbiakban térhatású ábrán látjuk a hasított, ill. a kétcsapos hasított szeget, majd ezek vetületeit.
| A hasítás kialakításakor az anyag "kitüremkedik" és ezen a helyen a szeg mérete az eredeti átmérőnél nagyobb lesz. Ez a méretnövekedés biztosítja azt, hogy a szeg megszoruljon a furatban.
| A hasított szegek alkalmazási eseteit a jegyzet 2.28 ábrája mutatja.
| Rögzítő elemek
| Az axiális rögzítőgyűrűk (más néven Seeger-gyűrűk) a rögzíteni kívánt elem tengelyirányú elmozdulását akadályozzák meg. A rögzített alkatrész lehet tengelyen vagy furatban, ennek megfelelően a rögzítőgyűrűk kialakítása kétféle.
| Az 1. gyűrű tengelyhez, a 2. furathoz használható. A tengelyhez használt gyűrűt szereléskor a rajta levő két furatba illesztett speciális szerszámmal szétfeszítik, a furathoz használtat pedig összenyomják.
| Az alábbi lapozós könyvek alkalmazási példákat mutatnak a különböző rögzítő gyűrűkhöz:
| 1/6
| Vetületi ábrázolással:
| Szabványos rögzítő gyűrű tengelyhez, a tengelyvég kialakítása és alkalmazási példa:
| Szabványos rögzítő gyűrű furathoz, a furat kialakítása és alkalmazási példa:

|  | Ellenőrző kérdések és feladatok
| 1. Az alábbi képen rögzítőelemeket lát. Tanulmányozza a rajzot, majd válaszoljon a kérdésekre!
| Hányas számú alkatrész a kúposszeg? Írja be a számát! A kúposszeg a számmal jelölt alkatrész.
| Hányas számú alkatrész a fejes csapszeg? Írja be a számát! A fejes csapszeg a számmal jelölt alkatrész.
| Hányas számú alkatrész a furathoz használható axiális rögzítőgyűrű? Írja be a számát! A furathoz használható axiális rögzítőgyűrű a számú alkatrész.
| Hányas számú alkatrész a gyűrűhornyos csapszeg? Írja be a számát! A gyűrűhornyos csapszeg a számú alkatrész.
| 2. Az alábbiak közül melyik alkatrészeket alkalmazzák leginkább csuklós kötésekben? Jelölje meg a helyes választ!
| A kúposszegeket.
| A csapszegeket.
| A hasított szegeket.
| Az axiális tőmítőgyűrűket.
| 3. Mi az előnye a kúpos rögzítőszegnek? Jelölje meg a helyes választ!
| A kúposszeg és a kúpos furat elkészítése egyszerű, ezért nagyon olcsó rögzítési megoldásnak számít.
| Lehetővé teszi, hogy csuklós kötésekben az egyik alkatrész elmozdítható, a másik pedig rögzített legyen.
| Gyakori szétszerelés esetén is mindig pontosan lehet vele visszaállítani a géprészt eredeti helyzetébe.
| 4. Jelölje meg az alábbi állítások közül azt, amelyik a hasított szegek szerelésére igaz!
| A hasított szeggel rögzített alkatrészeket szereléskor együtt fúrják, és a nyers furatba ütik be a szeget.
| A hasított szeggel rögzített alkatrészeket külön-külön fúrják, és a furatot finom felületűre munkálják, hogy a szeg könnyen beüthető legyen.
| A hasított szeggel rögzített alkatrészeket együtt fúrják, és a furatot finom felületűre munkálják, hogy a szeg könnyen beüthető legyen.