KURZUS: Gépészeti tervezés alapjai

MODUL: V. modul: Siklócsapágyak

23. lecke: A siklócsapágyak üzemelési tulajdonságai

|  | Tevékenység: Olvassa el a jegyzet 175-176 oldali tananyagot, és tanulmányozza az 5.4 ábrát. Figyeljen az alábbiakra:
| Fogalmazza meg a hidrodinamikus és hidrosztatikus kenés lényegét. Magyarázza el az olajhártya szerepét a kedvező üzemelésnél. Tanulja meg az ébredő palástnyomás meghatározását. Magyarázza el a Stribeck-diagram alapján a súrlódás, fordulatszám, fajlagos csapágyterhelés kapcsolatát és a persely-csap helyzetváltozásait.
| Követelmény: A tananyag elsajátítása akkor tekinthető sikeresnek, ha Ön:
| Értelmezni tudja a kenőolajhártya szerepét Ki tudja választani a helyes palástnyomás-összefüggést és mértékegységét A Stribeck-diagram egyes szakaszaihoz párosítani tudja a jellemző súrlódási állapotokat
| Összefoglalás
| Siklócsapágyazásnál a kenőolajnak fontos szerepe van a csapágyterhelésre. A csap és persely közötti súrlódási körülményeket a 2. ábrán látható Stribeck-diagram szemlélteti.
Az ábrán látható körök a tengely és a persely kontúrvonalát szemléltetik, erősen eltúlozva a két gépelem átmérője közti különbséget. Figyelje meg az ábrán, ahogy közeledünk a két felület érintkezési pontja felé, úgy csökken a felületek közötti rés nagysága. Amikor a tengely elkezd forogni (a vegyes súrlódás esetén), "felkapaszkodik" a perselyen. Ha a tengely fordulatszáma végtelen nagy lenne, akkor a persely és a tengely középpontja egybeesne. |
2. ábra
| A tengely(csap) álló helyzetében száraz súrlódás lép fel a csap és persely között.
| Amikor a tengely forogni kezd, a felületére tapadó kenőolaj bejut a lazán illesztett felületek közé. Minél nagyobb a tengely fordulatszáma, annál több olajat ragad magával, így a felületek közötti súrlódási tényező fokozatosan lecsökken. Ez a vegyes súrlódás esete. Egy adott fordulatszám után a fémes felületek elválnak egymástól és kialakul a tiszta folyadéksúrlódás.
| A folyadéksúrlódás létrejöttéhez tehát megfelelő tapadóképességű kenőanyag, mozgás irány felé szűkülő rés és a felületek közötti sebességkülönbség szükséges.

|  | Ellenőrző kérdések és feladatok
| 1. Válassza ki a helyes meghatározást!
| A kenőolajhártya nyomása nincs kapcsolatban a terhelőerővel.
| A kenőolajhártya nyomása és a terhelőerő egyensúlyban van.
| 2. Jelölje meg a palástnyomás (mértékegységgel) helyes összefüggését?
| p= F r ⋅b⋅d [N×mm2]
| P= F r ⋅ b d [N]
| P= F r b⋅d [N/m]
| p= F r b⋅d [N/mm2]
| 3. Tanulmányozza az alábbi ábrát, majd válaszoljon a kérdésre!
| Írja be az ábrán látható számokat a megfelelő helyre! (A háromból kettőt kell beírni!) A folyadéksúrlódás esetét a(z) számú nyíl mutatja. A vegyes súrlódás esetét a(z) számú nyíl mutatja.