KURZUS: Gépészeti tervezés alapjai

MODUL: VI. modul: Nem oldható kötések

34. lecke: Hegesztés

|  | Tevékenység: Olvassa el a jegyzet 97-107. oldalán található anyagot. A hegesztett kötések méretezésével a konzultáción foglalkozunk. A feldolgozás során az alábbiakra figyeljen:
| Tanulja meg milyen anyagok egyesítésére használjuk a hegesztést. Tanulja meg, hogy kötés létrehozásán kívül mire használatos még a hegesztés. Ismertesse a hegesztő eljárások csoportosítási lehetőségeit. Sorolja fel az egyes csoportokba tartozó hegesztési eljárásokat. Ismertesse a hegesztett kötések hátrányait? Tanulja meg milyen varratfajtákat használunk. Jellemezze a különböző hegesztett kötéseket.
| Követelmény: A tananyag elsajátítása akkor tekinthető sikeresnek, ha Ön:
| Listából ki tudja választani azokat az anyagokat, amelyek kötéseinek létrehozására a hegesztést használjuk. Felsorolásból ki tudja választani a hegesztés egyéb felhasználási területeit. Ismeri az egyes hegesztési eljárásokat és leírásból azonosítani tudja azokat. Ki tudja választani a hegesztett kötések hátrányait. Ábráról felismeri az egyes varratfajtákat. Jellemzőik alapján azonosítani tudja az egyes varratfajtákat. Meghatározások és ábrák alapján felismeri a hegesztett kötéseket.
| Összefoglalás és további információk tananyaghoz
| A hegesztés azonos, vagy közel azonos összetételű fémek, illetve ötvözetek egyesítése hőhatással, fémhozaganyag hozzáadásával vagy anélkül.
| A hegesztett kötést meghatározza:
| a varratalak és méretei, a hegesztés módja, a hegesztés utáni megmunkálás (ha szükséges).
| A hegesztett kötések ábrázolására vonatkozó információk a Műszaki ábrázolás c. jegyzetben (156-163. oldal) találhatók, amelyet Önök az előző félévben kaptak és használtak az ábrázolási szabályok megismerésére.
| Ismételjük át ezeket a tudnivalókat!
| A hegesztési varratok ábrázolása:
Kirajzolt folytonos varrat nézetben és metszetben
Kirajzolt szakaszos varrat
A varrat jelképes ábrázolása
| A hegesztési varratok alapjelei:
A hegesztési varratok kiegészítő jelei
A hegesztési varratok kiegészítő adatai
| A hegesztési rajzjel elemei:
| a referenciavonal és mutatóvonal; a kötés alapjele (ha szükséges, kiegészítő jelekkel); a kötés jellemző adatai; az esetleges különleges előírások.
A rajzjelek elhelyezése
A hegesztési varrat méretmegadása
| 6 mm méretű, domború felületű v - varrat, 300 mm hosszon, gyökoldalon utánhegesztve, bevont elektródás ívhegesztéssel
| A hegesztett kötések előnyei:
| az összekötendő elemeket furatok nem gyengítik, az erőátadás nem pontszerű, lényeges, kb. 15-20%-os súlymegtakarítás.
| A varratok elhelyezkedését és vonalvezetését az összekötendő elemek alakja határozza meg, míg a varrat alakját az összekötendő elemek vastagságának ismeretében választhatjuk meg (Jegyzet: 4. és 5. táblázat).
A hegesztési varratok csoportosítása
| A hegesztett kötések optimális kialakításának szempontjai
| a hegesztési varrat mindig feszültséggyűjtő hely; ezek a feszültségek nagymértékben függnek a varrat vonalvezetésétől, a hegesztési eljárástól és a hegesztő gyakorlottságától; a hosszú, vékony varratokat előnyben kell részesíteni a rövid, vastag varratokkal szemben; több varrat találkozását lehetőleg kerülni kell; ha adott helyre homlok- és oldalvarrat egyaránt kialakítható, akkor oldalvarratot készítsünk, mert azonos méretek mellett a szilárdsága sokkal kedvezőbb; szilárdsági szempontból az önmagukban záródó varratok a legjobbak; lehetőleg olyan helyen alakítsunk ki varratot, ahol az igénybevétele húzás vagy nyomás (a nyírást, a csavarást és a hajlítást ha lehet, kerüljük).

|  | Ellenőrző kérdések és feladatok
| 1. Válassza ki az alábbi listából azokat az anyagokat, amelyek összekötésére a hegesztést használhatjuk!
| Műanyagok
| Színesfémek
| Könnyűfémek
| Acélok és ötvözeteik
| 2. Jelölje meg az alábbi felsorolásban azokat a területeket, ahol a hegesztést használjuk!
| Finommechanikai elemek rögzítése.
| Kopásálló felületi réteg kialakítása.
| Törött alkatrészek újraegyesítése.
| Villamos ipari javítások.
| Kopott alkatrészek méretnövelő javítása.
| 3. Az alábbiakban a hegesztő eljárások három nagy csoportját és néhány hegesztési eljárás nevét olvashatja. Rendelje a hegesztő eljárásokat a megfelelő csoportba! 1. Ömlesztő hegesztő eljárások 2. Ömlesztve sajtoló hegesztő eljárások 3. Sajtoló hegesztések Ultrahanghegesztés Lánghegesztés Ívhegesztés Ponthegesztés Plazmahegesztés Vonalhegesztés Tompahegesztés Hideghegesztés Termithegesztés Dörzshegesztés Lézerhegesztés Ultrahanghegesztés Salakhegesztés
| 4. Válassza ki az alábbi felsorolásból a hegesztett kötések hátrányait!
| Hegesztés következtében tetemesen nő az alkatrészek súlya.
| Az elkészítése szakképzettséget kíván.
| A varratok kialakítása előtt furatokat kell készíteni.
| A hegesztési sorrend be nem tartása elhúzódásokhoz vezet.
| A magas hőmérséklet kedvezőtlenül hat a kristályszerkezetre, aminek következtében feszültségek maradnak vissza.
| A terhelésátadás vonalszerű, ami kedvezőtlen.
| A feszültséggyűjtő helyeken nő a ridegtörés veszélye.
| 5. Az alábbi ábrákon hegesztési varratokat metszetben ábrázolva. Azonosítsa ezeket a varratokat! 1. 2. 3. Sarokvarrat Egyoldali tompa U-varrat Egyoldali tompa V-varrat
| 6. Az alábbiakban hegesztési varratcsoportok jellemzőit olvashatja. Azonosítsa a jellemzők alapján a varratokat! 1. Sarokvarrat 2. Kötővarrat 3. Két oldalról készülő varrat 4. Tompavarrat 5. fűzővarrat A azonos síkban elhelyezkedő lemezek (alkatrészek) kötéseinek létrehozására alkalmasak. A hegeszthető lemezvastagság 3-20 mm. A egymásra merőleges lemezek (alkatrészek) egyesítésére Szolgálnak, akár 80 mm lemezvastagságig.
| 7. Az alábbiakban egy, a hegesztéssel kapcsolatos hiányos meghatározást olvashat. Tegye igazzá a meghatározást az alatta levő kifejezések felhasználásával. (5 x 1 = 5 pont) 1. Furatok 2. Vonalszerű 3. Fémek 4. Nehézfémek 5. Erősítik 6. Pontszerű 7. Gyengítik 8. 25-30% 9. Műanyagok 10. 15-20% 11. Ötvözetek A hegesztés azonos, vagy közel azonos összetételű , illetve egyesítése hőhatással, fémhozaganyag hozzáadásával vagy anélkül. Jellemzője és egyben előnye is, hogy az összekötendő elemeket nem , az erőátadás nem , lényeges, kb. a súlymegtakarítás.