KURZUS: Gépészeti tervezés alapjai

MODUL: IV. modul: Gördülőcsapágyak

15. lecke: A gördülőcsapágyak típusai

|  | Tevékenység: Olvassa el a jegyzet 142-148. oldalán található tananyagot! Különös alapossággal tanulmányozza a 4.1, 4.2, 4.3, 4.4 ábrákat! Figyeljen a következőkre:
| Elemezze a gördülőcsapágy típusait szerkezetük és gördülőelemeik alakja szerint. Osztályozza és rendszerezze a gördülőcsapágyakat terhelésük iránya szerint. Figyeljen a szögbeállási lehetőségekre és alkalmazási területeikre.
| Követelmény: A tananyag elsajátítása akkor tekinthető sikeresnek, ha Ön:
| Ábrák alapján meg tudja nevezni az egyes gördülőcsapágy fajtákat és elemeiket. Felsorolt csapágyfajtákhoz fel tudja sorolni, vagy ki tudja választani a jellemző tulajdonságaikat (Teherbírás, erőfelvétel, szögeltérés) Írásbeli vizsgán a 4.1, 4.2, 4.3, 4.4 ábrákat rajzolni tudja!
| Összefoglalás, további információk a tananyaghoz
| A gördülőcsapágyak a gördülő felületük szerint két csoportba sorolhatók, gyűrűs- és tárcsás csapágyakra. A gyűrűs csapágyak elsősorban sugárirányú (radiális), a tárcsás csapágyak csak tengelyirányú (axiális) terhelés felvételére alkalmasak. Osztatlan kivitelben készülnek. A gördülőelemeik golyók (jegyzet 4.1 ábra) pontszerű felfekvésűek, vagy görgők (jegyzet 4.2 ábra) vonalszerű felfekvésűek, ezért a görgős csapágyak teherbíró képessége nagyobb. Teherbírásuk típusonként és méretenként más és más, viszont több gördülőelem sorral a teherbírásuk nagyban növelhetők.
| Szögeltérést az ún. beálló- és Y csapágyak viselnek el.
| Radiális (gyűrűs) golyóscsapágyak
| Mélyhornyú golyóscsapágy
1. ábra
| Az 1. ábrán látható csapágy elsősorban radiális erő felvételére alkalmas, de a golyók számára kiképzett mélyebb futófelület miatt kismértékű axiális erőt is képes felvenni.
| Beálló csapágy
2. ábra
Mozgassa az egeret a kép alsó részén látható nyilak felett jobbra-balra a csapágy lehetséges mozgásának megtekintéséhez. |
| 1/2
| A 2. ábrán és az alatta lévő nézőképen látható csapágy radiális és axiális erő felvételére is alkalmas. Ez a típusú gördülőcsapágy a tengely szögeltérési hibáját is ki tudja egyenlíteni.
| Ferde hatásvonalú golyóscsapágy
3. ábra
| A csapágy a függőleges és a berajzolt hatásvonal közötti hajlásszögű erőket képes felvenni.
| A hatásvonallal párhuzamos erő egy sugárirányú (radiális, Frad) és egy tengelyirányú (axiális, Fax) erő eredőjeként (Feredő) adódik.
| Radiális (gyűrűs) görgőscsapágyak
4. ábra
| A 4. ábrán látható hengergörgős csapágyak közül az 1-es és 2-es számmal jelöltek csak radiális erővel terhelhetők, mert a görgők oldalirányban csak az egyik gyűrűn vannak megtámasztva. A 3-as számú csapágy balra mutató, a 4-es számú pedig balra és jobbra mutató erővel egyaránt terhelhető. A tengely szögeltérése az itt bemutatott csapágyak esetén nem megengedett.
| Tűgörgős csapágyak
5. ábra
| Az 5. ábrán látható csapágy gördülőtestjei tűszerűek, azaz az átmérőjük a hosszukhoz képest kicsi. Ezek a tűgörgős csapágyak, melyeknek sugárirányú beépítési helyigényük kisebb, mint a hengergörgős csapágyaké. A lökésszerű terhelést is elviselik.
| Kúpgörgős csapágy
6. ábra
| A kúpgörgős csapágyak a radiális terhelés mellett axiális terhelés felvételére is képesek. (Lásd 6., 7., 8. ábrák!)
| Párosával, egymással szembefordítva építik be őket.
7. ábra
| A 7. ábra egy kúpgörgős csapágy konkrét szerkezeti kialakítását mutatja. A csapágyról a külső gyűrű lehúzható, mint az ábra is szemlélteti.
Figyelje meg az ábrán, hogy itt is két, egymással szembefordított kúpgörgős csapágy szerepel, csak egymástól távolabb helyezkednek el. |
| A 8. ábra kúpgörgős csapágybeépítést szemléltet.
| Tárcsás csapágyak
| A tengelyek axiális megtámasztására szolgáló tárcsás csapágyak láthatók a 9. 10. ábrákon.
9. ábra
10. ábra
| A gördülőcsapágyak nem készíthetők osztottan.
| Az ábrákon is láthatók, hogy a gyűrűk és a tárcsák egy darabból vannak, ezért nem minden alakú tengelynél használhatók.

|  | Ellenőrző kérdések
| 1. Tanulmányozza az ábrát, majd válaszoljon a kérdésre!
| Milyen csapágy látható az ábrán?
| Y csapágy
| Kúpgörgős
| Tűgörgős
| Hengergörgős
| Golyóscsapágy (mélyhornyú)
| Beálló golyóscsapágy
| 2. Milyen irányú terhelés felvételére alkalmas az előbbi képen látható csapágy?
| Csak sugárirányú terhelés felvételére alkalmas
| Csak tengelyirányú terhelés felvételére alkalmas
| Sugárirányú és egyirányba mutató tengelyirányú terhelés felvételére alkalmas
| Sugárirányú és kétirányba mutató tengelyirányú terhelés felvételére alkalmas
| 3. Milyen csapágy látható az ábrán?
| Kúpgörgős csapágy
| Hengergörgős csapágy
| Golyóscsapágy
| Tűgörgős csapágy
| 4. Milyen irányú terhelés felvételére alkalmas az előbbi képen látható kialakítású csapágy?
| Csak sugárirányú (radiális) terhelés felvételére alkalmas
| Csak tengelyirányú (axiális) terhelés felvételére alkalmas
| Sugárirányú és balra mutató tengelyirányú terhelés felvételére alkalmas
| Sugárirányú és jobbra mutató tengelyirányú terhelés felvételére alkalmas
| 5. Tanulmányozza az alábbi ábrát, majd válaszoljon a kérdésekre!
| Döntse el az alábbi állításokról, hogy igazak, vagy hamisak! Jelölje az igaz állításokat!
| A képen látható csapágy tárcsás csapágy.
| A képen látható csapágy főként sugárirányú terhelés felvételére alkalmas.
| A képen látható csapágy gördülőtestjei pontszerűen érintkeznek a futófelülettel, ezért teherbíró képessége korlátozott.