KURZUS: Gépészeti tervezés alapjai

MODUL: VI. modul: Nem oldható kötések

33. lecke: Ragasztott kötések

|  | Tevékenység: Olvassa el a jegyzet 87-97. oldalán található anyagot a Hegesztés alfejezetig. A szilárdsági méretezés összefüggéseinek elmélyítéséhez oldja meg a segédlet 27-28. oldalán található feladatot, majd ellenőrizze megoldása helyességét.
| A tananyag feldolgozása során a következőkre figyeljen:
| Tanulja meg mi jellemzi a ragasztott kötéseket. Ismertesse hogyan jön létre a ragasztott kötés. Adjon választ arra hol használjuk leginkább a ragasztást. Sorolja fel a ragasztás előnyeit és hátrányait. Jellemezze a leginkább elterjedt ragasztóanyagokat. Ismertesse hogyan történik a fémek ragasztása. Sorolja fel mik a ragasztott kötések kialakítási szempontjai. Tanulja meg a ragasztott kötések méretezési alapelveit.
| Követelmény: A tananyag elsajátítása akkor tekinthető sikeresnek, ha Ön:
| Felsorolásból ki tudja választani a ragasztott kötés jellemzőit. Meghatározások közül felismeri, melyik jellemzi a ragasztott kötés kialakulását. Felsorolásból ki tudja választani a ragasztás legjellemzőbb felhasználási területeit. Listából ki tudja választani a ragasztott kötés előnyeit, hátrányait. Felsorolásból ki tudja választani a ragasztóanyagok jellemzőit. Felsorolásból ki tudja választani a ragasztott kötések kialakítási szempontjait. Méretezési szempontok közül ki tudja jelölni a ragasztott kötésre jellemzőt.

|  | Ellenőrző kérdések és feladatok
| 1. Válasza ki az alábbi felsorolásból azokat a jellemzőket, amelyek igazak a ragasztott kötésekre!
| A ragasztás elavult kötési eljárás.
| A ragasztás roncsolással oldható, anyagzáró kötést hoz létre.
| A ragasztás korszerű kötési eljárás, amely alkalmas fémes, nemfémes és műanyagok kötéseinek kialakítására is.
| A ragasztást csak erre kiképzett szakember végezheti.
| Alkalmas fémes, nemfémes és műanyagok kötéseinek kialakítására is.
| Csak azonos vagy hasonló összetételű anyagok összekötésére alkalmas.
| 2. Válassza ki az alábbi meghatározások közül azt, amelyik a ragasztott kötések kialakulását jellemzi!
| A ragasztás fizikai kapcsolatot eredményez az összekötendő elemek között, azok helyi felmelegítése útján.
| A ragasztott kötés vegyi úton jön létre, az alkatrészek között adhézió, a ragasztóréteg belsejében pedig kohézió útján.
| 3. Jelölje be az alábbi felsorolásban a ragasztás legjellemzőbb felhasználási területeit!
| Acél- és könnyűfém lemezek kötése.
| Könnyűipar.
| Villamos ipar.
| Finommechanika.
| Szerszámgépgyártás.
| Repülőgépgyártás.
| Hidraulika.
| Gépipar.
| 4. Válassza ki az alábbi listából a ragasztás előnyeit!
| A legkülönfélébb anyagok is összeköthetők ragasztással.
| Egyenletes a terhelésátadás, nincs feszültségkoncentráció.
| Alkalmas kopásálló réteg felrakására is.
| Jó villamos szigetelő, ellenáll a vegyi hatásoknak, festhető, zajcsökkentő és lengéscsillapító hatású.
| Nagy a fajlagos terhelhetősége.
| 5. Az alábbi állítások közül jelölje be azt, amelyik igaz a ragasztott kötésekre!
| A ragasztott kötések hátrányos tulajdonsága, hogy kifáradási határuk alacsony, csak melegen készíthetők és kicsi a fajlagos terhelhetőségük.
| A ragasztott kötések hátrányos tulajdonsága, hogy kicsi a terhelhetősége, hőhatásra érzékeny, kötésszilárdságát az időjárási viszonyok is befolyásolják, öregedésre hajlamos.
| 6. Jelölje be az alábbi felsorolásban a ragasztóanyagok jellemzőit!
| Hő hatására keményednek.
| Lehetnek állati eredetűek, növényi alapanyagúak, vagy műanyag származékok.
| Hővel szembeni viselkedésük alapján lehetnek: hőre lágyulók, vagy hőre keményedők.
| A ragasztóanyagok csak hidegen használhatók.
| 7. Válassza ki az alábbi listából a ragasztott kötések kialakítására igaz meghatározásokat!
| A ragasztott kötések alkalmazásánál kerülni kell a hajlító igénybevételt, mivel ez a lemezszélek felválásához vezethet.
| Az igénybevétel nem befolyásolja a ragasztott kötés szilárdságát.
| A kötés szilárdsága csak a ragasztóanyagtól függ.
| A kötés helyes szerkezeti kialakítása azt jelenti, hogy a ragasztott szerkezet nyíró igénybevételnek van kitéve.
| A ragasztott kötések kialakítása célszerűen terhelőerő irányú átlapolt vagy hevederes kötés.
| 8. Igaz-e az alábbi megállapítás? Jelölje a helyes választ!
A ragasztott kötéseket kialakításuk szerint nyírásra, húzásra, hajlításra vagy összetett igénybevételre ellenőrizzük. |